Komission asetus (EY) N:o 1706/94, annettu 11 päivänä heinäkuuta 1994, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta



Virallinen lehti nro L 180 , 14/07/1994 s. 0017 - 0018

Suomenk. erityispainos Alue 2 Nide 12 s. 0113

Ruotsink. erityispainos Alue 2 Nide 12 s. 0113



KOMISSION ASETUS (EY) N:o 1706/94, annettu 11 päivänä heinäkuuta 1994, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 1641/94(2), ja erityisesti sen 9 artiklan, sekä katsoo, että yhdistetyn nimikkeistön yhdenmukaisen soveltamisen varmistamiseksi olisi annettava tietyistä nimikkeeseen 1106 kuuluvista viljasta, juurista, mukuloista tai hedelmistä valmistettujen hienojen ja karkeiden jauhojen sekä jauheiden luokittelua koskevia säännöksiä; eri muodossa, esimerkiksi paloina, ollessaan nämä tuotteet kuuluvat muihin nimikkeisiin; olisi siis määriteltävä mainitut hienot ja karkeat jauhot sekä jauheet, jotta ne voidaan erottaa edellä mainituista; olisi mahdollista noudattaa 11 ryhmän 2 B ja 3 huomautuksen esimerkkejä, joissa säädetään samankaltaisesta tapauksesta hienojen ja karkeiden viljajauhojen osalta ja pitää erottelukriteerinä seulontatulosta tietyn silmäkoon omaavassa seulassa; hienojen ja karkeiden maniokkijauhojen hiukkasten koko on jo vahvistettu 7 ryhmän 2 lisähuomautuksessa; muiden nimikkeeseen 1106 kuuluvien tuotteiden seulontatulos ja silmäkoko on asianmukaista säilyttää samana kuin maniokin seulontatulos ja silmäkoko; olisi kuitenkin säädettävä pähkinöitä koskevista erilaisista kriteereistä, sillä niillä on taipumus paakkuuntua hienontamisen jälkeen korkean rasvapitoisuuden vuoksi, lisäksi olisi säädettävä, että nimikkeeseen 1106 kuuluvat tuotteet voidaan valmistaa myös muilla hienontamistavoilla kuin ainoastaan jauhamalla, olisi lisättävä tätä koskeva lisähuomautus yhdistetyn nimikkeistön 11 ryhmään; olisi siis muutettava asetuksen (ETY) N:o 2658/87 liitettä I, ja tässä asetuksessa säädetyt toimenpiteet ovat tullikoodeksikomitean tariffi- ja tilastonimikkeistöjaoston lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2658/87 liitteenä oleva yhdistetyn nimikkeistön 11 ryhmä seuraavasti. 1) Korvataan ilmaisu "Lisähuomautus" ilmaisulla "Lisähuomautuksia". 2) "Lisätään seuraava: "2 Nimikkeessä 1106 tarkoitetaan ilmaisuilla `hienot jauhot`, `karkeat jauhot` ja `jauheet` tuotteita, jotka on valmistettu jauhamalla tai muulla tavoin hienontamalla nimikkeen 0713 kuivatusta palkoviljasta, nimikkeen 0714 saagosta, juurista tai mukuloista tai 8 ryhmään kuuluvista tuotteist-ta ja joista a) saagon, juurien, mukuloiden ja 8 ryhmään kuuluvien tuotteiden (lukuun ottamatta nimikkeisiin 0801 ja 0802 kuuluvia pähkinöitä) osalta vähintään 95 painoprosenttia läpäisee kudotusta metallilankakankaasta tehdyn seulan, jonka silmäkoko on 2 mm; b) nimikkeisiin 0801 ja 0802 kuuluvien pähkinöiden osalta vähintään 50 painoprosenttia läpäisee kudotusta metallilankakankaasta tehdyn seulan, jonka silmäkoko on 2,5 mm." 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä heinäkuuta 1994. Komission puolesta Christiane SCHRIVENER Komission jäsen (1) EYVL N:o L 256, 7.9.1987, s. 1 (2) EYVL N:o L 172, 7.7.1994, s. 12